stanford-oval/wikipedia huggingface dataset:
พายุหมุนเขตร้อน
แนวโน้มกัมมันตภาพระยะยาว > การเปลี่ยนแปลงสภาพภูมิอากาศ

รายงานของไอพีซีซีปี 2007 สังเกตการเปลี่ยนแปลงที่เห็นได้หลายประการในภูมิอากาศ ได้แก่ องค์ประกอบของบรรยากาศ อุณหภูมิเฉลี่ยของโลก ภาวะมหาสมุทร เป็นต้น รายงานสรุปว่า ความรุนแรงของพายุหมุนเขตร้อนที่เพิ่มขึ้นนี้มากกว่าที่แบบจำลองภูมิอากาศทำนายไว้ นอกจากนี้ รายงานยังพิจารณาว่ามีความเป็นไปได้ที่ความรุนแรงของพายุจะยิ่งเพิ่มขึ้นตลอดคริสต์ศตวรรษที่ 21 และประกาศว่ามีโอกาสว่ามนุษย์มีส่วนให้ความรุนแรงของพายุหมุนเขตร้อนมากขึ้นบ้างมากกว่าไม่มีส่วน
พี.เจ. เว็บสเตอร์และคณะเผยแพร่บทความในวารสาร ไซเอินซ์ เมื่อปี 2005 โดยพิเคราะห์ "การเปลี่ยนแปลงจำนวน ระยะเวลาและความรุนแรงของพายุหมุนเขตร้อน" ในช่วง 35 ปีที่ผ่านมา ซึ่งเป็นช่วงที่มีข้อมูลดาวเทียมแล้ว ข้อค้นพบหลักของผู้ประพันธ์มีว่า แม้จำนวนพายุหมุนลดลงทั่วโลกยกเว้นมหาสมุทรแอตแลนติกเหนือ แต่มีพายุหมุนกำลังแรงมากจำนวนและเป็นสัดส่วนเพิ่มขึ้น
การศึกษาเมื่อปี 2006 ขององค์การบริหารมหาสมุทรและบรรยากาศแห่งชาติระบุว่า "เฮอริเคนกำลังแรงสุดในสภาพภูมิอากาศปัจจุบันอาจเทียบไม่ได้กับเฮอริเคนที่กำลังแรงยิ่งกว่าในศตวรรษหน้าเมื่อสภาพภูมิอากาศของโลกอุ่นขึ้นจากระดับแก๊สเรือนกระจกในบรรยากาศที่สูงขึ้น"
การศึกษาของเคอร์รี เอ็มมานูเอลแห่งสถาบันเทคโนโลยีแมสซาชูเซ็ตส์ลงวารสาร เนเจอร์ เมื่อปี 2008 ชี้ว่าปรากฏการณ์โลกร้อนมีโอกาสเพิ่มความรุนแรงแต่ลดความถี่ของกัมมันตภาพเฮอริเคนและพายุหมุน เขาระบุว่าอานุภาพของเฮอริเคนที่อาจเกิดขึ้นซึ่งวัดด้วยกำลัง ระยะเวลาและความถี่ของเฮอริเคนรวมกัน "มีความแปรผันอย่างสูงกับอุณหภูมิผิวทะเลเขตร้อน โดยสะท้อนสัญญาณสภาพภูมิอากาศที่มีบันทึกอย่างดี รวมทั้งความผันแปรหลายทศวรรษในแอตแลนติกเหนือและแปซิฟิกเหนือ และปรากฏการณ์โลกร้อน" เอ็มมานูเอลพยากรณ์ว่า "ความสูญเสียที่เกิดจากเฮอริเคนจะเพิ่มขึ้นในคริสต์ศตวรรษที่ยี่สิบเอ็ดอย่างสำคัญ"
งานวิจัยที่รายงานในวารสาร เนเจอร์ ฉบับประจำวันที่ 3 กันยายน 2008 พบว่า พายุหมุนเขตร้อนกำลังแรงที่สุดกำลังทวีความรุนแรงยิ่งขึ้น โดยเฉพาะอย่างยิ่งพายุเหนือมหาสมุทรแอตแลนติกเหนือและอินเดีย ความเร็วลมของพายุหมุนเขตร้อนกำลังแรงสุดเพิ่มขึ้นจากเฉลี่ย 225 กม./ชม. ในปี 1981 เป็น 251 กม./ชม. ในปี 2006 โดยที่อุณหภูมิของมหาสมุทรเฉลี่ยทั่วโลกเหนือบริเวณซึ่งเป็นที่ก่อตัวของพายุหมุนเขตร้อนเพิ่มขึ้นจาก 28.2 °ซ เป็น 28.5 °ซ ในช่วงเวลานี้
การศึกษาในปี 2017 ซึ่งศึกษาผลรวมจากอุทกภัย คลื่นพายุซัดฝั่งและอุทกภัยบนดิน (แม่น้ำ) และทำนายว่าจะเพิ่มขึ้นเนื่องจากปรากฏการณ์โลกร้อน
ประเภทของพายุหมุนที่เกี่ยวข้อง

นอกจากพายุหมุนเขตร้อนแล้ว ยังมีพายุหมุนอีกสองประเภทในสเปกตรัมชนิดพายุหมุน พายุหมุนชนิดดังกล่าว ที่เรียกพายุหมุนนอกเขตร้อนและพายุหมุนกึ่งเขตร้อน อาจเป็นขั้นหนึ่งซึ่งพายุหมุนเขตร้อนผ่านระหว่างการก่อตัวหรือการสลายตัว พายุหมุนนอกเขตร้อนเป็นพายุหมุนซึ่งได้รับพลังงานจากผลต่างของอุณหภูมิแนวนอนซึ่งตรงแบบพบในละติจูดสูง พายุหมุนเขตร้อนสามารถกลายเป็นพายุหมุนนอกเขตร้อนได้เมื่อพายุนั้นเคลื่อนสู่ละติจูดสูงขึ้นหากแหล่งพลังงานของมันเปลี่ยนจากความร้อนที่ปลดปล่อยจากการควบแน่นเป็นผลต่างของอุณหภูมิระหว่างมวลอากาศ ขณะเดียวกันพายุหมุนนอกเขตร้อนก็สามารถแปรสภาพเป็นพายุหมุนกึ่งเขตร้อน และเป็นพายุหมุนเขตร้อนอีกทอดหนึ่งได้ แม้พบน้อยกว่าแบบแรก เมื่อสังเกตจากอวกาศ พายุนอกเขตร้อนมีลักษณะรูปแบบเมฆ "รูปจุลภาค" พายุหมุนนอกเขตร้อนยังอาจเป็นอันตรายได้เมื่อศูนย์กลางความกดอากาศต่ำก่อให้เกิดลมแรงและคลื่นทะเลสูง
พายุหมุนกึ่งเขตร้อนเป็นระบบลมฟ้าอากาศซึ่งมีคุณลักษณะบางประการเหมือนพายุหมุนเขตร้อนและบางประการเหมือนพายุหมุนนอกเขตร้อน พายุดังกล่าวสามารถก่อตัวได้ในละติจูดแถบกว้าง ตั้งแต่ศูนย์สูตรจนถึง 50° แม้พายุหมุนกึ่งเขตร้อนมีลมกำลังเฮอริเคนน้อยครั้ง แต่อาจกลายสภาพเป็นพายุหมุนเขตร้อนโดยสภาพเมื่อแกนพายุอุ่นขึ้น จากจุดยืนปฏิบัติการ พายุหมุนเขตร้อนไม่ถือว่ากลายเป็นกึ่งเขตร้อนระหว่างการเคลื่อนผ่านนอกเขตร้อน
วัฒนธรรมสมัยนิยม

ในวัฒนธรรมสมัยนิยม พายุหมุนเขตร้อนปรากฏอยู่ในสื่อหลายประเภท รวมทั้งภาพยนตร์ หนังสือ โทรทัศน์ ดนตรีและเกมอิเล็กทรอนิกส์ สื่อเหล่านี้มักพรรณนาพายุหมุนเขตร้อนที่เป็นเรื่องแต่งขึ้นทั้งหมดหรืออิงจากเหตุการณ์จริ ตัวอย่างเช่น นวนิยาย สตอร์ม ของจอร์จ ริปลีย์ สจวร์ต หนังสือขายยอดเยี่ยมซึ่งจัดพิมพ์ในปี 1941 เชื่อว่ามีอิทธิพลต่อนักอุตุนิยมวิทยาในการตัดสินใจกำหนดชื่อเพศหญิงแก่พายุหมุนเขตร้อนแปซิฟิก อีกตัวอย่างหนึ่งได้แก่เฮอริเคนใน เดอะเพอร์เฟกต์สตอร์ม ซึ่งอธิบายเหตุการณ์เพอร์เฟกต์สตอร์มปี 1991 จมเรือแอนเดรียเกล เฮอริเคนสมมติมีการนำเสนอในบางส่วนของโครงเรื่องซีรีส์อย่าง เดอะซิมป์สันส์ และ ซีเอสไอ: ไมแอมี ภาพยนตร์ วิกฤติวันสิ้นโลก (The Day After Tomorrow) มีการกล่าวถึงพายุหมุนเขตร้อนจริงหลายลูก และนำเสนอพายุอาร์กติก ซึ่งเป็นพายุหมุนเขตร้อน "คล้ายเฮอริเคน" แฟนซี
ดูเพิ่ม

การตั้งชื่อพายุหมุนเขตร้อน
แหล่งข้อมูลอื่น

ศูนย์อุตุนิยมวิทยาชำนัญพิเศษประจำภูมิภาค
US National Hurricane Center – แอตแลนติกเหนือ, แปซิฟิกตะวันออก
Central Pacific Hurricane Center – แปซิฟิกกลาง
Japan Meteorological Agency – แปซิฟิกตะวันตกเฉียงเหนือ
India Meteorological Department – อ่าวเบงกอลและทะเลอาหรับ
Météo-France – La Reunion – มหาสมุทรอินเดียใต้ตั้งแต่ 30°E ถึง 90°E
Fiji Meteorological Service – มหาสมุทรแปซิฟิกใต้ทางตะวันตกกว่า 160°E, เหนือกว่า 25° S
แผนภาพโครงสร้างของเฮอริเคนซีกโลกเหนือ
พายุหมุนเขตร้อนมีการไหลเวียนแบบหมุนเวียนคว่ำลงโดยที่อากาศไหลเข้าที่ระดับต่ำใกล้พื้นผิว ลอยตัวสูงขึ้นในเมฆฟ้าคะนอง และไหลออกที่ระดับสูงใกล้กับโทรโพพอส
แผนภูมิแสดงว่าอุณหภูมิพื้นผิวน้ำทะเลในอ่าวเม็กซิโกลดลงเมื่อพายุเฮอริเคนแคทรีนาและริตาเคลื่อนผ่าน
แผนที่เส้นทางเดินพายุของพายุหมุนเขตร้อนตั้งแต่ปี 1985–2005 ซึ่งมหาสมุทรแปซิฟิกฝั่งตะวันตกของเส้นแบ่งเขตวันสากลเป็นบริเวณที่มีพายุหมุนเขตร้อนก่อตัวมากที่สุดในบรรดาแอ่งทั้งหมด ขณะที่ซีกโลกใต้ระหว่างทวีปแอฟริกาและลองติจูด 160˚ต.ต. แทบไม่มีกัมมันตภาพของพายุหมุนเลย
แผนที่เส้นทางเคลื่อนตัวของพายุหมุนเขตร้อนทั้งหมดตั้งแต่ปี 1945 ถึง 2006 เส้นโครงแผนที่คงพื้นที่
คลื่นในลมค้าในมหาสมุทรแอตแลนติก อันเป็นพื้นที่ลมบรรจบที่เคลื่อนตามเส้นทางเดียวกันเป็นลมที่พบมากที่สุด (prevailing wind) ก่อให้เกิดการขาดเสถียรภาพในบรรยากาศซึ่งอาจนำไปสู่การก่อตัวของเฮอริเคน
เส้นทางของพายุไต้ฝุ่นอีโอเก แสดงการเลี้ยวกลับนอกชายฝั่งญี่ปุ่นในปี 2006
พายุโซนร้อนแฟรงกลิน เป็นตัวอย่างพายุหมุนเขตร้อนที่ถูกลมเฉือนรุนแรงในแอ่งพายุเฮอริเคนแอตแลนติกเหนือระหว่างปี 2005
ความเสียหายจากพายุเฮอริเคนแคทรีนาในกัลฟ์พอร์ต
มุมมองตะวันตกดินบริเวณแนวแถบเมฆฝนของพายุเฮอริเคนอีซีดอร์ ถ่ายที่ความสูง 7,000 ฟุต (2,100 เมตร)
แนวโน้มข้อผิดพลาดในการทำนายเส้นทางพายุหมุนเขตร้อนลดลงโดยทั่วไปชัดเจนตั้งแต่คริสต์ทศวรรษ 1970
พายุหมุนเขตร้อนสามลูกในฤดูพายุไต้ฝุ่นแปซิฟิกปี 2006 ณ การพัฒนาต่าง ๆ พายุลูกที่อ่อนกำลังที่สุด (ซ้าย) มีรูปทรงกลมพื้นฐานเท่านั้น พายุที่กำลังแรงขึ้นมา (ขวาบน) มีแถบก้นหอยและมีการรวมเข้าศูนย์กลางมากขึ้น ส่วนพายุที่กำลังแรงที่สุด (ขวาล่าง) มีตาพายุแล้ว
ไทเป 101 ท่ามกลางพายุไต้ฝุ่นเมื่อปี 2005
วัฏจักรหลายทศวรรษแอตแลนติกนับแต่ปี 1950 โดยใช้พลังงานพายุหมุนสะสม (ACE)
ซีรีส์เวลาความผันแปรหลายทศวรรษแอตแลนติก ปี 1856–2013
ฟ้า พูลวรลักษณ์

| ฟ้า พูลวรลักษณ์ |
| --- | --- |

เกิด: 16 พฤษภาคม พ.ศ. 2496 กรุงเทพมหานคร ประเทศไทย
อาชีพ: นักเขียน
สัญชาติ: ไทย
ฟ้า พูลวรลักษณ์ เกิด 16 พฤษภาคม 2496 ที่กรุงเทพมหานคร จบการศึกษาระดับมัธยม จากโรงเรียนสหคุณศึกษา ทำ A Level ที่ King College เมือง Poole, UK จากนั้นได้เข้าศึกษาต่อในสาขาคณิตศาสตร์ ระดับปริญญาตรีที่ Warwick University ประเทศอังกฤษ หลังจากที่ใช้ชีวิตโสดมาเนิ่นนาน ปัจจุบันสมรสกับผู้ช่วยศาสตราจารย์ ดร. วันทนี สุรไพฑูรย์กร เมื่อวันที่ 11 กันยายน 2556
หนังสือเล่มแรกของฟ้า เป็นบทกวีถูกตีพิมพ์ ในปี พ.ศ. 2515 ชื่อ แคนโต้หมายเลขหนึ่ง ต่อมาเมื่อปี พ.ศ. 2546 ฟ้าได้ค้นหาผู้ที่ชื่นชอบในกวีแคนโต้ ได้จำนวน 5 คน แล้วนำผลงานของพวกเขามาจัดพิมพ์เผยแพร่ ในชื่อ ห้าแคนโต้ กับสำนักพิมพ์ใบไม้สีเขียว และในปี พ.ศ. 2548 ได้ค้นหากลุ่มแคนโต้ กลุ่มที่สอง แล้วนำผลงานของพวกเขามาจัดพิมพ์ ในชื่อ ห้าแคนโต้กลุ่ม 2 กับคนไร้เงา กับสำนักพิมพ์เม่นวรรณกรรม และในปีเดียวกันนั้น (พ.ศ. 2548) ได้เปิดเว็บไซต์ thaicanto.com เพื่อใช้เป็นพื้นที่สำหรับผู้ที่ชื่นชอบเขียนบทกวีและใช้เพื่อแลกเปลี่ยนแสดงความคิดเห็นเกี่ยวกับบทกวีแคนโต้
ส่วนหนังสือเล่มโปรดที่ฟ้าชื่นชอบ คือ มหาภารตะ
เมื่อปี พ.ศ. 2551 ฟ้าได้ไปศึกษาการทำภาพยนตร์และได้สร้างภาพยนตร์สั้น ทั้งหมด 7 เรื่อง
ในปี พ.ศ. 2552 นวนิยาย เรื่อง โรงเรียนที่เงียบที่สุดในโลก ได้เข้ารอบคัดเลือกรางวัลซีไรต์ 2552 (Shortlist 2009) ประเภท นวนิยาย
นามปากกาที่ใช้ในงาน คือ ฟ้า พูลวรลักษณ์, ไฟ พูลวรลักษณ์, บึง พูลวรลักษณ์ ฟ้าเป็นทั้ง กวี ศิลปิน นักเขียนเรื่องสั้น นักเขียนนวนิยาย ผู้กำกับภาพยนตร์ ผลงานของฟ้าจึงมีทั้ง บทกวี คอนเซ็ปชวล เรื่องสั้น นวนิยาย และ ความเรียง นอกจากนี้ยังมีผลงานภาพยนตร์สั้น ภาพยนตร์
และในปี พ.ศ. 2554 เรื่องสั้น  เรื่อง 24 เรื่องสั้นของฟ้า ได้เข้ารอบคัดเลือกรางวัลซีไรต์ 2554 (Shortlist 2011) ประเภท เรื่องสั้น
รูปนักแสดงจากภาพยนตร์เรื่อง เด็กสาว
ม.ศิลปากร นำเรื่อง "กุลนันท์" จาก 24 เรื่องสั้นของฟ้า ไปทำละครเวที เมื่อ 28 ธันวามคม 2552
ผลงาน > รวมงาน

พ.ศ. 2534 - รวมงานบางส่วนของฟ้า สำนักพิมพ์วันใหม่
ผลงาน > กวี

พ.ศ. 2515 - แคนโต้หมายเลขหนึ่ง (เป็นหนังสือเล่มแรก เมื่ออายุ 19 ปี)
พ.ศ. 2516 - เด็กอ่อนในครรภ์กำลังหิวนม
พ.ศ. 2516 - เปลี่ยน
พ.ศ. 2516 - ปฏิสันถาร
พ.ศ. 2543 - แคนโต้หมายเลข 2 สำนักพิมพ์ใบไม้สีเขียว
พ.ศ. 2544 - แคนโต้หมายเลข 1 สำนักพิมพ์ใบไม้สีเขียว
พ.ศ. 2556 - แคนโต้หมายเลขสาม
ผลงาน > นวนิยายและเรื่องสั้น

พ.ศ. 2547 - ห้องเรียนที่เงียบที่สุดในโลก สำนักพิมพ์ใบไม้สีเขียว
พ.ศ. 2547 - 7 เรื่องสั้นของฟ้า สำนักพิมพ์ A book
พ.ศ. 2551 - โรงเรียนที่เงียบที่สุดในโลก สำนักพิมพ์ใบไม้สีเขียว
พ.ศ. 2552 - 60 เรื่องสั้นกำลังภายในของฟ้า สำนักพิมพ์นานมีบุ๊คเอโนเวล
พ.ศ. 2553 - 7 เรื่องสั้นของฟ้า สำนักพิมพ์ใบไม้สีเขียว
พ.ศ. 2553 - 24 เรื่องสั้นของฟ้า สำนักพิมพ์ใบไม้สีเขียว เรื่อง "กุลนันท์"
พ.ศ. 2553 - The Most Silent School in the World
พ.ศ. 2554 - โรงเรียนที่เงียบที่สุดในโลก ฉบับจัดระเบียบใหม่ (เล่มเดียวจบ)
พ.ศ. 2566 - หนังสือเรียนสำหรับเด็ก
ผลงาน > ความเรียง

พ.ศ. 2535 - การหมุนตัวอย่างแข็งของฟ้าร้อง พูลวรลักษณ์ สำนักพิมพ์วันใหม่
พ.ศ. 2555 - การหมุนตัวอย่างแข็งของฟ้าร้อง พูลวรลักษณ์ สำนักพิมพ์สมมติ
พ.ศ. 2546-2560 - ดอกไม้หนึ่งมิติ ในมติชนสุดสัปดาห์
พ.ศ. 2561-ปัจจุบัน - หนังสือเรียนสำหรับเด็ก เล่มใหม่ ในมติชนสุดสัปดาห์
ผลงาน > ภาพยนตร์สั้น 7 เรื่อง

พ.ศ. 2551
What Is Wrong With You?
Friend, Where Are You?
The Only Living Boy in New York
Someone Is Watching Over Me
Phantom of a Snake
Silence
Power of Words
ผลงาน > ภาพยนตร์

เด็กสาว
เชิงอรรถ

↑  "เด็กชายฟ้า พูลวรลักษณ์" :IMAGE.  VOL.25/NO.05/May/2012. หน้า 115-123, ISBN 977-0859-6120-03
↑  "ผมเป็นคนกิ๊กก๊อก" :วรพจน์ พันธุ์พงศ์ สัมภาษณ์, WRITER 04 ปีที่ 1 ฉบับที่ 4 กรกฎาคม พ.ศ. 2554, หน้า 98-118 ISBN 978-6169-0954-53
↑  "เว็บไซต์ "สำนักพิมพ์ประพันธ์สาส์น" เก็บถาวร 2010-11-29 ที่ เวย์แบ็กแมชชีน. คุยนอกกรอบ กับ ฟ้า พูลวรลักษณ์  โดย...นายอยู่ดี. เรียกข้อมูลวันที่ 23 ตุลาคม พ.ศ. 2553.
↑  [http://www.bangkokpost.com/arts-and-culture/book/257406/by-the-book-the-sea-write-finalists-choose-their-favourite-reads"เว็บไซต์[ลิงก์เสีย] "หนังสือพิมพ์  bangkokpost" เล่มโปรดของนักเขียนทั้ง ที่เรื่องสั้นเข้ารอบสุดท้ายซีไรต์ 2554. เรียกข้อมูลวันที่ 19 กันยายน พ.ศ. 2554.
↑  วรพจน์ พันธุ์พงศ์, ถนนสายหนึ่ง, สำนักพิมพ์ openbook, 2553, หน้า 168-177 ISBN 978-974-88233-97-0
↑  "เว็บไซต์ "หนังสือพิมพ์มติชนออนไลน์". ประกาศรายชื่อ 7 นวนิยายเข้ารอบสุดท้ายซีไรต์ 2552. เรียกข้อมูลวันที่ 1 กรกฎาคม  พ.ศ. 2552.
↑  เอื้อ อัญชลี, สามก๊กฉบับคนกันเอง ภาค 3 "สองคน สองงาน, ฟ้าเย็น", สำนักพิมพ์มติชน, 2553, หน้า 252-273 ISBN 978-974-02-0646-0
↑  "เว็บไซต์ "สำนักพิมพ์ประพันธ์สาส์น" เก็บถาวร 2010-12-20 ที่ เวย์แบ็กแมชชีน. ฟ้า พูลวรลักษณ์ "ผมไม่ได้อ่านหนังสือเล่นๆ" โดย...นายอยู่ดี. เรียกข้อมูลวันที่ 23 ตุลาคม พ.ศ. 2553.
↑   งานภาพยนตร์สั้นมาราธอน, โปรแกรมภาพยนตร์สั้นมาราธอน 7 กรกฎาคม - 2 สิงหาคม 2552, ณ ห้องประชุม ชั้น 4 หอศิลปวัฒนธรรมแห่งกรุงเทพมหานคร (สี่แยกปทุมวัน), 2552, วันศุกร์ที่ 10 กรกฎาคม 2552 เวลา 17.00 โปรแกรมที่ 12.เรื่อง phantom of a sanke/ฟ้า พูลวรลักษณ์/4.00 และ power of words/ฟ้า พูลวรลักษณ์/4.00.
↑  [http://www.bangkokpost.com/arts-and-culture/book/257117/the-stories-going-for-glory"เว็บไซต์[ลิงก์เสีย] "หนังสือพิมพ์  bangkokpost" ประกาศรายชื่อ 7 เรื่องสั้นเข้ารอบสุดท้ายซีไรต์ 2554. เรียกข้อมูลวันที่ 19 กันยายน พ.ศ. 2554.
↑  "เว็บไซต์ "hiclasssociety.com". Thai Writer : Fa Poonvoralak ฟ้า พูลวรลักษณ์ . เรียกข้อมูลวันที่ 23 ตุลาคม พ.ศ. 2553.
↑  "สนทนากับฟ้า พูลวรลักษณ์":เอื้อ อัญชลี สุภาพ พิมพ์ชนและคมสัน นันทจิต ร่วมสนทนา, @ Iternative  writers จุลสารทางเลือก : ปีที่ 2 ฉบับที่ 20 เดือนพฤศจิกายน พ.ศ. 2543, หน้า 9-19
↑  "เว็บไซต์ "ชุมนุมนักเขียนไทย" เก็บถาวร 2021-05-12 ที่ เวย์แบ็กแมชชีน. เว็บไซต์ "ชุมนุมนักเขียนไทย". เรียกข้อมูลวันที่ 15 มิถุนายน พ.ศ. 2553.
↑  "เว็บไซต์ "หนังสือพิมพ์กรุงเทพธุรกิจ" เก็บถาวร 2009-09-10 ที่ เวย์แบ็กแมชชีน. Life Style : Read & Write ฟ้า พูลวรลักษณ์ กับชีวิตที่เงียบที่สุดในโลก. เรียกข้อมูลวันที่ 7 กันยายน พ.ศ. 2552.
↑  "เว็บไซต์ "ไลฟ์สไตล์ ข่าวโพสต์ทูเดย์"[ลิงก์เสีย]. 24 เรื่องสั้นขั้นเทพ ของ'ฟ้า พูลวรลักษณ์'โดย...อินทรชัย พาณิชกุล. เรียกข้อมูลวันที่ 12 กันยายน 2554.
↑  "เว็บไซต์ "ข่าวศิลปและวัฒนธรรม " เก็บถาวร 2011-10-07 ที่ เวย์แบ็กแมชชีน. ๗ เล่มสุดท้ายซีไรต์๕๔ ใคร? จะได้รางวัล โดย...สกุล บุณยทัต  . เรียกข้อมูลวันที่ 13 กันยายน 2554.
↑  "เว็บไซต์ "ละครเวที ม.ศิลปากร". เรื่อง"กุลนันท์".เรียกข้อมูลวันที่13สิงหาคม 2554.
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-10-31. สืบค้นเมื่อ 2012-11-03.
แหล่งข้อมูลอื่น

http://www.artgazine.com/shoutouts/viewtopic.php?t=9295 เก็บถาวร 2011-07-07 ที่ เวย์แบ็กแมชชีน
http://www.thaicanto.com เก็บถาวร 2010-11-15 ที่ เวย์แบ็กแมชชีน
http://www.oknation.net/blog/buengpoonvoralak เก็บถาวร 2010-10-28 ที่ เวย์แบ็กแมชชีน
http://agonisticfilm.exteen.com/20090705/entry-1 เก็บถาวร 2011-02-06 ที่ เวย์แบ็กแมชชีน
http://www.praphansarn.com/new/c_talk/detail.asp?ID=156 เก็บถาวร 2010-11-29 ที่ เวย์แบ็กแมชชีน
http://www.praphansarn.com/new/c_link/detail.asp?ID=137 เก็บถาวร 2010-12-20 ที่ เวย์แบ็กแมชชีน
http://www.artbangkok.com/detail_page.php?sub_id=1041 เก็บถาวร 2012-11-17 ที่ เวย์แบ็กแมชชีน
http://www.o2love-book.com/bbs/viewthread.php?tid=3169%5Bลิงก์เสีย%5D
http://www.matichon.co.th/news_detail.php?newsid=1246358265&grpid=no&catid=08
http://www.hiclasssociety.com/hiclass/detailcontent1.php?sub_id=1156
ดูเพิ่ม

สำนักพิมพ์ใบไม้สีเขียว
เอมิเรตอิสลามอัฟกานิสถาน (ค.ศ. 1996–2001)

บทความนี้เกี่ยวกับรัฐที่บริหารโดยตอลิบานใน ค.ศ. 1996 ถึง 2001 สำหรับรัฐในปัจจุบัน ดูที่ ประเทศอัฟกานิสถาน
สำหรับรัฐที่มีชื่อคล้ายกัน ดูที่ เอมิเรตอัฟกานิสถาน (ค.ศ. 1823–1926), เอมิเรตอัฟกานิสถาน (ค.ศ. 1929), รัฐอิสลามอัฟกานิสถาน (ค.ศ. 1992–2002), และ สาธารณรัฐอิสลามอัฟกานิสถาน (ค.ศ. 2004–2021)
เอมิเรตอิสลามอัฟกานิสถาน (อังกฤษ: Islamic Emirate of Afghanistan; ปาทาน: د افغانستان اسلامي امارت, Da Afġānistān Islāmī Amārāt) เป็นรัฐอิสลามที่ก่อตั้งในเดือนกันยายน ค.ศ. 1996 เมื่อกลุ่มตอลิบานเริ่มปกครองอัฟกานิสถานหลังยึดกรุงคาบูล รัฐบาลตอลิบานในช่วงสูงสุดควบคุมพื้นที่ประมาณร้อยละ 90 ของประเทศ ในขณะที่ภูมิภาคทางตะวันออกเฉียงเหนือควบคุมโดยพันธมิตรฝ่ายเหนือที่ได้รับการรับรองจากนานาชาติว่าเป็นรัฐที่สืบต่อจากรัฐอิสลามอัฟกานิสถาน หลังจากวินาศกรรม 11 กันยายนกับการประกาศสงครามต่อต้านการก่อการร้ายของสหรัฐ ความขัดแย้งระหว่างประเทศต่อระบอบการปกครองเพิ่มขึ้นอย่างมาก โดยสหรัฐอาหรับเอมิเรตส์และปากีสถานยกเลิกการยอมรับทางการทูต เอมิเรตอิสลามสูญสิ้นไปในวันที่ 17 ธันวาคม ค.ศ. 2001 หลังถูกโค่นโดยพันธมิตรฝ่ายเหนือ ซึ่งหนุนโดยกองกำลังช่วยเหลือด้านความมั่นคงระหว่างประเทศที่ก่อตั้งหลังสหรัฐนำกองทัพมาโจมตีประเทศนี้ไปเป็นเวลาสองเดือน หลังไร้อำนาจใน ค.ศ. 2001 ถึง 2021 กลุ่มตอลิบานยังคงเรียกตนเองในการสื่อสารทางการเป็น"เอมิเรตอิสลามอัฟกานิสถาน"
ดูเพิ่ม

การก่อความไม่สงบของตอลิบาน
สงครามในอัฟกานิสถาน (ค.ศ. 2001–ค.ศ. 2021)
การรุกของตอลิบาน พ.ศ. 2564
แหล่งข้อมูลอื่น

(old) Islamic Emirate of Afghanistan website
Interview with official representatives of Islamic Emirate of Afghanistan
| ก่อนหน้า |  | เอมิเรตอิสลามอัฟกานิสถาน (ค> ศ. 1996–2001) |  | ถัดไป |
| --- | --- | --- | --- | --- |
| รัฐอิสลามอัฟกานิสถาน |  | เอมิเรตอิสลามอัฟกานิสถาน   (ค.ศ. 1996–2001) |  | รัฐอิสลามช่วงเปลี่ยนผ่านอัฟกานิสถาน |
33°56′N 66°11′E﻿ / ﻿33.933°N 66.183°E﻿ / 33.933; 66.183
กีฬาวอลเลย์บอลในโอลิมปิกฤดูร้อน 2008

| การแข่งขันวอลเลย์บอลโอลิมปิก ครั้งที่ 12th ปักกิ่ง 2008 |
| --- | --- | --- |

รายละเอียดการแข่งขัน
โอลิมปิก: โอลิมปิกฤดูร้อน 2008
เจ้าภาพ:  จีน
เมือง: ปักกิ่ง
วันที่: 9 สิงหาคม ค.ศ. 2008 (2008-08-09)– 24 สิงหาคม ค.ศ. 2008 (2008-08-24)
ทีมชาย: 12
| สรุปเหรียญทีมชาย: | สรุปเหรียญทีมชาย: |  |
|  เหรียญทอง |  สหรัฐ |  |
|  เหรียญเงิน |  บราซิล |  |
|  เหรียญทองแดง |  รัสเซีย |  |
ทีมหญิง: 12
| สรุปเหรียญทีมหญิง: | สรุปเหรียญทีมหญิง: |  |
|  เหรียญทอง |  บราซิล |  |
|  เหรียญเงิน |  สหรัฐ |  |
|  เหรียญทองแดง |  จีน |  |
| การแข่งขันวอลเลย์บอลชายหาดโอลิมปิก ครั้งที่ 4th ปักกิ่ง 2008 |
| --- | --- | --- |

รายละเอียดการแข่งขัน
เมือง: ปักกิ่ง
วันที่: 9 สิงหาคม ค.ศ. 2008 (2008-08-09)– 22 สิงหาคม ค.ศ. 2008 (2008-08-22)
ทีมชาย: 24
| สรุปเหรียญทีมชาย: | สรุปเหรียญทีมชาย: |  |
|  เหรียญทอง |  สหรัฐ |  |
|  เหรียญเงิน |  บราซิล |  |
|  เหรียญทองแดง |  บราซิล |  |
ทีมหญิง: 24
| สรุปเหรียญทีมหญิง: | สรุปเหรียญทีมหญิง: |  |
|   เหรียญทอง |  สหรัฐ |  |
|  เหรียญเงิน |  จีน |  |
|  เหรียญทองแดง |  จีน |  |
การแข่งขันวอลเลย์บอลในโอลิมปิกฤดูร้อน 2008 เป็นการแข่งขันกีฬาวอลเลย์บอลในร่มที่จะจัดขึ้นในการแข่งขันกีฬาโอลิมปิกฤดูร้อน 2008 ที่เมืองปักกิ่ง ประเทศจีน จะจัดขึ้นระหว่างวันที่ 9 – 24 สิงหาคม ค.ศ. 2008 โดยการแข่งขันวอลเลย์บอลในร่มทำการแข่งขันที่สนามกีฬาในร่มของเมืองหลวงและสนามกีฬาในร่มสถาบันเทคโนโลยีปักกิ่ง ส่วนวอลเลย์บอลชาดหายจัดที่สนามวอลเลย์บอลชายหาดของสวนสาธารณะเฉาหยาง จัดขึ้นระหว่างวันที่ 9 – 22 สิงหาคม ค.ศ. 2008
ประเภทการแข่งขัน

ประเภทการแข่งขันแบ่งออกเป็น 4 ประเภทดังนี้
ประเภทในร่มทีมชาย (12 ทีม)
ประเภทในร่มทีมหญิง (12 ทีม)
ประเภทชายหาดทีมชาย (24 ทีม)
ประเภทชายหาดทีมหญิง (24 ทีม)
สรุปเหรียญ > ตารางเหรียญการแข่งขัน

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 3 | 1 | 0 | 4 |
| 2 |  บราซิล | 1 | 2 | 1 | 4 |
| 3 |  จีน | 0 | 1 | 2 | 3 |
| 4 |  รัสเซีย | 0 | 0 | 1 | 1 |
| รวม | รวม | 4 | 4 | 4 | 12 |
สรุปเหรียญ > ผู้ที่ได้รับเหรียญ

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ในร่มทีมชาย รายละเอียด |  สหรัฐ (USA) |  บราซิล (BRA) |  รัสเซีย (RUS) |
| ในร่มทีมหญิง รายละเอียด |  บราซิล (BRA) |  สหรัฐ (USA) |  จีน (CHN) |
| ชายหาดชาย รายละเอียด |  สหรัฐ (USA) |  บราซิล (BRA) |  บราซิล (BRA) |
| ชายหาดชายหญิง รายละเอียด |  สหรัฐ (USA) |  จีน (CHN) |  จีน (CHN) |
แหล่งข้อมูลอื่น

Official Site of Beijing 2008 Olympics
Federation Internationale de Volleyball
Current Standing Olympic Beach Volleyball Qualification Women, Men
FIVB: The road to Beijing after the FIVB World Cup เก็บถาวร 2008-01-24 ที่ เวย์แบ็กแมชชีน
Olympic Volleyball Tournaments matches schedule in Beijing for Men's and Women's are confirmed
| ด ค กรายการแข่งขันกีฬาในโอลิมปิกฤดูร้อน 2008 (ปักกิ่ง สาธารณรัฐประชาชนจีน) |
| --- | --- |
 ยิงธนู  กรีฑา  แบดมินตัน  เบสบอล  บาสเกตบอล  มวยสากล  แคนู  จักรยาน  กระโดดน้ำ  ขี่ม้า  ฟันดาบ  ฮอกกี้  ฟุตบอล  ยิมนาสติก  แฮนด์บอล  ยูโด  ปัญจกีฬาสมัยใหม่  เรือพาย  เรือใบ  ยิงปืน  ซอฟท์บอล  ว่ายน้ำ  ระบำใต้น้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล  โปโลน้ำ  ยกน้ำหนัก  มวยปล้ำ  วูซู (นิทรรศการ)
ภาษายอง

| ภาษายอง |
| --- | --- |
Nyong
ประเทศที่มีการพูด: ประเทศไทย
จำนวนผู้พูด: ≈ 13,000 คน  (2543)
ตระกูลภาษา: ขร้า-ไท  ไทตะวันตกเฉียงใต้ (ไทย)ลื้อ-ยองภาษายอง
รหัสภาษา
ISO 639-3: yno
ภาษายอง (Nyong) เป็นภาษากลุ่มไทตะวันตกเฉียงใต้ในประเทศไทย ใช้งานโดยชาวไทยองที่สืบเชื้อสายจากชาวไทลื้อจากสิบสองปันนา ประเทศจีน และเชียงตุง ประเทศพม่า เอทโนล็อก รายงานว่าภาษายองมีความคล้ายคลึงกับภาษาไทลื้อในด้านสัทวิทยา ผู้พูดภาษายองส่วนใหญ่สามารถพูดได้หลายภาษา และพูดภาษาไทยถิ่นเหนือและภาษาไทยมาตรฐาน  ใน พ.ศ. 2543 มีผู้พูดภาษานี้ 12,600 คน โดยในประเทศไทยประมาณว่ามีผู้พูดราวหนึ่งแสนคน[ต้องการอ้างอิง] ส่วนใหญ่อาศัยอยู่ในจังหวัดลำพูน บางพื้นที่ของจังหวัดเชียงใหม่และจังหวัดเชียงราย ซึ่งสืบเชื้อสายมาจากชาวไทลื้อที่อพยพมาจากเมืองยอง รัฐชาน ประเทศพม่า มีลักษณะใกล้เคียงกับภาษาไทลื้อ
ดูเพิ่ม

ชาวไทยอง
ฮะจิบัง ราเมน

ร้านฮะจิบัง ราเมนในประเทศญี่ปุ่น
ฮะจิบัง ราเมน (ญี่ปุ่น: ８番らーめん; โรมาจิ: Hachiban Rāmen) เป็นธุรกิจร้านอาหารญี่ปุ่น ประเภทราเม็ง ของบริษัท ฮะจิบัง จำกัด ประเทศญี่ปุ่น เริ่มเปิดกิจการในวันที่ 11 กุมภาพันธ์ พ.ศ. 2510 บนถนนหลวงสายที่ 8 เมืองคางะ จังหวัดอิชิกาวะ ด้วยเหตุนี้จึงได้ตั้งชื่อร้านว่า "ฮะจิบัง" ซึ่งหมายความว่า "หมายเลข 8" และมีคามาโบโกะที่มีลวดลายแตกต่างจากที่อื่น ๆ คือ เป็นลายหมายเลข 8 ทำให้เป็นที่จดจำของลูกค้า
ราเมงของร้านฮะจิบังในญี่ปุ่น
ปัจจุบัน ฮะจิบัง ราเมน มีสาขาในประเทศญี่ปุ่นทั้งหมด 154 สาขา และมีสาขาอยู่ในต่างประเทศ ได้แก่ ประเทศไทย ฮ่องกง และไต้หวัน รวม 127 สาขา (ข้อมูลเมื่อ 7 กุมภาพันธ์ พ.ศ. 2560) ในประเทศไทยมีสาขามากที่สุด คือ 150 สาขา (ข้อมูลเมื่อ 14 กุมภาพันธ์ พ.ศ. 2565)
ฮะจิบัง ราเมน เริ่มเปิดกิจการสาขาแรกในประเทศไทยที่ศูนย์การค้าสีลมคอมเพล็กซ์ เมื่อปี พ.ศ. 2535 เจ้าของ คือ บริษัท ไทยฮะจิบัง จำกัด
แหล่งข้อมูลอื่น

เว็บไซต์ฮะจิบัง ราเมน (ญี่ปุ่น)
เว็บไซต์ฮะจิบัง ราเมน ประเทศไทย (ไทย)
| ด ค กแฟรนไชส์ธุรกิจอาหารในประเทศไทย |
| --- | --- | --- |
| ปัจจุบัน |  เบอร์เกอร์คิง  แมคโดนัลด์  มอสเบอร์เกอร์  เชค แช็ค  เคเอฟซี  บอนชอนชิกเกน  กูร์ กูร์ ชิคเก้น  เจิ้งซิน ชิคเก้น สเต็ก  พิซซ่าฮัท  เดอะ พิซซ่า คอมปะนี  โดมิโน่ส์ พิซซ่า  นารายณ์ พิซเซอเรีย  อีทพิซซ่า  ซิซซ์เล่อร์  เปปเปอร์ ลันช์  ซานตาเฟ่สเต็ก  ซับเวย์  ลัคกี้สุกี้  เชสเตอร์  ฟูจิ  ฮะจิบัง ราเมน  อิปปุโดะ ราเมน  โคโค่อิชิบันยะ  บาร์บีคิวพลาซ่า  เอ็มเค เรสโตรองต์  สุกี้ตี๋น้อย  ไหตี่เลา  โจ๊กกองปราบ  ชายสี่ บะหมี่เกี๊ยว  โชคดีติ่มซำ  ซาลาเปาทับหลี  |  |
| อดีต |  เวนดี้ส์  ป๊อปอายส์  คาร์ลซ จูเนียร์  เอ แอนด์ ดับบลิว  มิสเตอร์พิซซ่า  ไดโดมอน  ฮอทพอท  เท็กซัสชิคเก้น  ทาโก้ เบลล์  |  |
เสรีไทย

| เสรีไทย |
| --- | --- |
มีส่วนร่วมในสงครามโลกครั้งที่สอง
ตราสัญลักษณ์เสรีไทย
ปฏิบัติการ: พ.ศ. 2484 – 2488
กลุ่ม:  เสรีไทยในประเทศไทย  เสรีไทยในสหรัฐ  เสรีไทยในสหราชอาณาจักร  เสรีไทยในประเทศจีน 
พันธมิตร:  ฝ่ายสัมพันธมิตร  สหราชอาณาจักร   สหรัฐ   จีน 
ปรปักษ์:   รัฐบาลของจอมพล ป. พิบูลสงคราม   ญี่ปุ่น 
เสรีไทย (อังกฤษ: Free Thai Movement) เป็นขบวนการใต้ดินที่ดำเนินการระหว่างสงครามมหาเอเชียบูรพา ซึ่งเป็นส่วนหนึ่งของสงครามโลกครั้งที่สอง ในช่วง พ.ศ. 2484–2488 มีวัตถุประสงค์เพื่อต่อต้านการรุกรานของกองทัพจักรวรรดิญี่ปุ่น รักษาเอกราชและอธิปไตยของชาติไทย ขบวนการเสรีไทยกำเนิดขึ้นในวันที่ 8 ธันวาคม พ.ศ. 2484 เมื่อกองทัพญี่ปุ่นยกทัพเข้ามาทางด้านทิศตะวันออกและยกพลขึ้นบกจากอ่าวไทย เดิมเรียกขบวนการนี้ว่า "องค์การต่อต้านญี่ปุ่น" ภายหลังเปลี่ยนชื่อเป็น "เสรีไทย" มีบทบาทเป็นแหล่งข่าวสำคัญของฝ่ายสัมพันธมิตร